Document ID: 31996D0214

KOMISSION PÄÄTÖS,
tehty 6 päivänä maaliskuuta 1996,
moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaisista Alankomaiden kuningaskunnan esittämistä poikkeuspyynnöistä (Ainoastaan hollanninkielinen teksti on todistusvoimainen) (96/214/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 93/81/ETY (2),
sekä katsoo, että
Alankomaiden kuningaskunnan viranomaiset ovat esittäneet 23 päivänä marraskuuta 1995 ja 6 päivänä joulukuuta 1995 päivätyillä kirjeillä vahvistetut pyynnöt, jotka koskevat komission hyväksyntää direktiivin 70/156/ETY 8 artiklan 2 kohdan c alakohdan mukaiselle poikkeukselle; nämä pyynnöt sisältävät edellä mainitussa 8 artiklassa vaaditut tiedot; nämä pyynnöt koskevat sellaisen kolmannen jarruvalaisimen asentamista viiteen ajoneuvotyyppiin, joka on asetuksen YK/ECE (Yhdistyneiden Kansakuntien Euroopan talouskomissio) N:o 7 luokan ECE S3 mukainen ja asennettu asetuksen YK/ECE N:o 48 mukaisesti,
mainitut syyt, joiden mukaan tällaiset jarruvalaisimet ja niiden asentaminen eivät vastaa moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/758/ETY (3), sellaisena kuin se on viimeksi muutettuna komission direktiivillä 89/516/ETY (4), vaatimuksia eivätkä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY (5), sellaisena kuin se on viimeksi muutettuna komission direktiivillä 91/663/ETY (6), vaatimuksia, ovat perusteltuja; testien ja niiden tulosten kuvaus ja yhdenmukaisuus asetusten YK/ECE N:o 7 ja 48 vaatimusten kanssa takaavat tyydyttävän turvallisuuden tason,
kyseisiä direktiivejä muutetaan myöhemmin kyseisten jarruvalaisimien tuotannon ja asentamisen sallimiseksi; tällä välin on perusteltua antaa poikkeuspyynnön kohteena oleville viidelle ajoneuvotyypille, joissa on kyseisissä pyynnöissä tarkoitetut jarruvalaisimet, ETY-tyyppihyväksyntä, ja
tässä päätöksessä määrätty toimenpide on yhdenmukainen direktiivillä 70/156/ETY perustetun moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon kanssa,
ON TEHNYT TÄMÄN PÄÄTÖKSEN:
1 artikla
Komissio hyväksyy Alankomaiden kuningaskunnan viranomaisten esittämät, 23 päivänä marraskuuta 1995 ja 6 päivänä joulukuuta 1995 päivätyillä kirjeillä vahvistamat poikkeuspyynnöt kaksi pyyntöä direktiivin 70/156/ETY 8 artiklan 2 kohdan c alakohdan mukaisesti asetuksen YK/ECE N:o 7 luokan ECE S3 mukaisen ja asetuksen YK/ECE N:o 48 mukaisesti asennetun kolmannen jarruvalaisimen tuottamisen ja asentamisen osalta ETY-tyyppihyväksynnän antamiseksi.
2 artikla
Tämä päätös on osoitettu Alankomaiden kuningaskunnalle.
Tehty Brysselissä 6 päivänä maaliskuuta 1996.

Labels: 7
8
18
15